La WG: Las grondas vacanzas

Da Chatrina Josty

Las grondas vacanzas, las vacanzas grondas, quellas avant che l‘ernscht da la vita cumenza, quellas hai jau fatg quest’atun. Jau hai be fatg vacanzas, durant dus mais. Härrlich! Dus mais vacanzas quai vuleva dir, durmir mintga di fin a mezdi, star si, far pacific, ir enturn per la citad, a Berlin, far shopping e saitsiing, mangiar ensolver, cun quai na ston ins insumma betg far prescha a Berlin, ins survegn ensolver enfin las 17.00 ni uschia, e pauc pli tard cumenza gia la happy hour per ils coctails e lura ston ins ir qua en in “in-local” u là en ina “in-bar”, gea. Yeah! Vacanzas a Berlin, rischtisch gail. Ed il pli bel: A Berlin na dat ins betg en egl, sch’ins fa mo vacanzas, sch’ins na lavura betg. I para bunamain che nagin lavuria, dependa natiralmain da la definiziun da la lavur.
Ma tut ha ina fin, uschia han mias vacanzas lura gì ina fin ed uschia va era a fin la columna da la wg, perquai che suenter las rischtisch gailas vacanzas na stun jau betg pli en ina wg, zum glück, jau stun endlich puspè ina giada suletta, e suenter mias grondas vacanzas na sun jau betg pli studenta a Fribourg, ma stagiaire tar il Radio Rumantsch. Ma lavurar tar il Radio Rumantsch è bunamain insaco sco da star en ina wg, u almain lavurar en ina wg…to be continued…
Rischtisch gail: Icke und Er sin Myspace:
www.myspace.com/ickeer

La WG - Chatrina Josty era studenta a Friburg e scriveva dal mintgadi en la WG – la cuminanza d’abitar.